Държавен вестник, бр. 102, 2022 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  102
Г л а в а  т р е т а
УСЛОВИЯ И РЕД ЗА ИЗВЪРШВАНЕ НА 
ОБСЛЕДВАНЕ ЗА ЕНЕРГИЙНА ЕФЕК-
ТИВНОСТ НА СГРАДИ В ЕКСПЛОАТАЦИЯ
Раздел I
Предмет и обхват на обследването за енер­
гийна ефективност
Чл. 10. (1) Обследването за енергийна 
ефективност на сграда в експлоатация има 
за предмет:
1. идентификация на сградните ограждащи 
елементи на конструкцията и системите за 
осигуряване на микроклимата, измерване и 
изчисляване на енергийните характеристики, 
анализ и определяне на потенциала за нама-
ляване на разхода на енергия;
2. разработване на мерки за повишаване 
на енергийната ефективност и/или мерки за 
оползотворяване на енергия от възобновяеми 
източници, приложими за конкретната сграда 
в района на нейното местонахождение;
3. технико-икономическа оценка на мерките 
за повишаване на енергийната ефективност и 
на съотношението „разходи – ползи“;
4. оценка на емисиите CO2, които ще бъдат 
спестени в резултат на прилагането на мерки 
за повишаване на енергийната ефективност.
(2) Обследването за енергийна ефективност 
на сграда в експлоатация се извършва по не-
зависим начин от консултанти по енергийна 
ефективност, които са включени в състава 
на юридическо лице по чл. 44, ал. 1 от ЗЕЕ, 
съответно чл. 44, ал. 2 от ЗЕЕ, и са вписани 
в публичния регистър по чл. 44, ал. 1 от ЗЕЕ. 
Чл. 11. Обследването на сграда в експло-
атация обхваща:
1. средствата за измерване и контрол на 
енергийните потоци в сградата;
2. системите за изгаряне на горива и прео-
бразуване на входящите в сградата енергийни 
потоци, в т.ч. от възобновяеми източници;
3. топлопреносните системи – водни, па-
рокондензни, въздушни;
4. електроснабдителните системи;
5. осветителните системи;
6. системите за осигуряване на микро-
климата;
7. системите за гореща вода за битови 
нужди;
8. елементите на конструкцията на сградата 
(ограждащи и вътрешни).
Раздел II
Ред за възлагане и етапи на извършване на 
обследването за енергийна ефективност
Чл. 12. (1) Собственикът на сграда възла-
га с договор извършването на обследване за 
енергийна ефективност и сертифициране на 
сградата на лице по чл. 43, ал. 1, съответно 
по чл. 43, ал. 2 от ЗЕЕ, вписано в публичния 
регистър по чл. 44, ал. 1 от ЗЕЕ. 
(2) В случаите по ал. 1 собственикът на 
сграда предоставя на лицето по чл. 43, ал. 1 
или 2 от ЗЕЕ, вписано в публичния регистър 
по чл. 44, ал. 1 от ЗЕЕ, следните налични 
документи и данни:
1. технически паспорт на сградата, когато 
такъв е наличен;
2. резултатите от извършени обследвания 
на сградата – в обем и при условия, уредени 
в договора по ал. 1;
3. данни от доклад/и от извършени провер-
ки на отоплителни инсталации с водогрейни 
котли по чл. 50, ал. 1 от ЗЕЕ и климатични 
инсталации по чл. 51, ал. 1 от ЗЕЕ – при 
условия, уредени в договора по ал. 1;
4. документ, съдържащ данни за енерго-
потреблението на сградата за последните три 
календарни години, предхождащи обследва-
нето, датиран и подписан от лицето, което 
го е изготвило.
(3) За сгради в режим на етажна собстве-
ност дейностите по ал. 1 и 2 се извършват 
с решение на общото събрание на етажната 
собственост/сдружението на собствениците.
(4) Договорът по ал. 1 не може да съдържа 
клаузи, които да възпрепятстват предоста-
вянето на резултатите от обследването за 
енергийна ефективност от собственика на 
доставчик на енергийни услуги. 
(5) Договорът по ал. 1 може да се сключи 
и от изрично упълномощено от собственика 
на сградата физическо или юридическо лице, 
или от изрично упълномощено от общото съ-
брание на етажната собственост/сдружението 
на собствениците физическо или юридическо 
лице. Упълномощаването за представител-
ство при сключване на договора по ал. 1 се 
извършва с нотариално удостоверяване на 
подписа и съдържанието на пълномощното. 
Упълномощено лице за сключване на дого-
вор по ал. 1 може да бъде община – парт-
ньор на етажната собственост/сдружението 
на собствениците в конкретна програма за 
енергийна ефективност, финансирана изцяло 
или частично с публични средства или по-
средством друг финансов механизъм.
Чл. 13. (1) Обследването за енергийна 
ефективност включва следните основни етапи:
1. подготвителен етап, по време на който 
се извършват дейностите:
а) оглед на сградата;
б) събиране и обработка на първична ин-
формация за сградата и за разход на енергия 
по видове горива и енергии и финансови раз-
ходи за енергия за представителен предходен 
период от време, но не по-малко от три ка-
лендарни години, предхождащи обследването;